Umferð um Hvalfjarðargöng í nýliðnum febrúar var 2,6% meiri en í janúarmánuði og aukning umferðar er nánast sú sama og frá febrúarmánuði fyrir ári . Nú í febrúar fóru um göngin 117.335 bílar , í janúarmánuði 2013 voru þeir 114.282 og í febrúar fyrir ári 114.331 . Vegagerðin upplýsir að umferð á 16 talningarstöðum á hringveginum hafi aukist um 6,3% í febrúar miðað við sama mánuð í fyrra . Aukning mældist í öllum landshlutum , mest á Suðurlandi en minnst á Austurlandi . Áætlun Spölur gerir ráð fyrir að umferð í göngunum verði í heild svipuð 2013 og hún var 2012 .